CELEX: E2006C0387
Language: et
Date: 2006-12-13 00:00:00
Title: EFTA järelevalveameti otsus nr 387/06/COL, 13. detsember 2006 , millega muudetakse EFTA järelevalveameti otsust nr 195/04/COL EFTA riikide vahelise järelevalveameti ja kohtu asutamise lepingu 3. protokolli II osa artiklis 27 osutatud rakendussätete kohta seoses riigiabist teatamise standardvormidega

11.6.2009   
            
            
               ET
            
            
               Euroopa Liidu Teataja
            
            
               L 148/35
            
         EFTA JÄRELEVALVEAMETI OTSUS
   
   nr 387/06/COL,
   13. detsember 2006,
   millega muudetakse EFTA järelevalveameti otsust nr 195/04/COL EFTA riikide vahelise järelevalveameti ja kohtu asutamise lepingu 3. protokolli II osa artiklis 27 osutatud rakendussätete kohta seoses riigiabist teatamise standardvormidega
   EFTA JÄRELEVALVEAMET,
   VÕTTES ARVESSE Euroopa Majanduspiirkonna lepingut, (1) eriti selle artikleid 61–63 ja 26. protokolli,
   VÕTTES ARVESSE EFTA riikide vahelist järelevalveameti ja kohtu asutamise lepingut, (2) eriti selle 3. protokolli II osa artiklit 27,
   ARVESTADES, et 14. juulil 2004. aastal võttis EFTA järelevalveamet vastu otsuse nr 195/04/COL järelevalve- ja kohtulepingu (3) 3. protokolli II osa artiklite 27–29 kohaste rakendussätete kohta,
   ARVESTADES, et EFTA järelevalveameti otsusega nr 195/04/COL kehtestati üksikasjalik riigiabist teatamise vorm, mille kasutamine on kohustuslik,
   ARVESTADES, et EFTA järelevalveamet on võtnud vastu uued regionaalabi suunised aastateks 2007–2013, (4) mida kohaldatakse kogu regionaalabi suhtes, mida antakse pärast 31. detsembrit 2006,
   ARVESTADES, et ühenduse uute regionaalabi suuniste vastuvõtmise tõttu aastateks 2007–2013, (5) on Euroopa Komisjon muutnud teatamise vormi, (6)
   
   ARVESTADES, et pärast EFTA järelevalveameti uute regionaalabi suuniste vastuvõtmist aastateks 2007–2013 on vaja otsusega nr 195/04/COL kehtestatud teatamise vormi muuta,
   OLLES KONSULTEERINUD, 21. novembri 2006. aasta kirjas riigiabi nõuandekomiteega vastavalt järelevalve- ja kohtulepingu 3. protokolli II osa artiklile 29,
   ON VASTU VÕTNUD KÄESOLEVA OTSUSE:
   Artikkel 1
   EFTA järelevalveameti otsuse nr 195/04/COL I lisa muudetakse vastavalt käesoleva otsuse I lisale.
   Artikkel 2
   Käesolev otsus on adresseeritud Islandi Vabariigile, Liechtensteini Vürstiriigile ja Norra Kuningriigile.
   Artikkel 3
   Käesolev otsus jõustub selle vastuvõtmise päevale järgneval päeval.
   Artikkel 4
   Käesolev otsus on autentne inglise keeles.
   
      Brüssel, 13. detsember 2006
      
         
            EFTA järelevalveameti nimel
         
         Bjørn T. GRYDELAND
         
         
            president
         
         Kristján Andri STEFÁNSSON
         
         
            kolleegiumi liige
         
      
   
   
      (1)  Edaspidi „EMP leping”.
   
      (2)  Edaspidi „järelevalve- ja kohtuleping”.
   
      (3)  ELT L 139, 25.5.2006, lk 37 ja EMP kaasanne nr 26, 25.5.2006, lk 1.
   
      (4)  EFTA järelevalveameti 6. aprilli 2006. aasta otsus nr 85/06/COL, mida ei ole veel Euroopa Liidu Teatajas avaldatud. Riigiabi suuniste peatükk 25.B vastab komisjoni teatisele „Regionaalabi suunised aastateks 2007–2013,” (ELT C 54, 4.3.2006, lk 13).
   
      (5)  Vt joonealune märkus 4.
   
      (6)  Komisjoni määrus (EÜ) nr 1627/2006, 24. oktoober 2006, millega muudetakse määrust (EÜ) nr 794/2004 seoses riigiabist teatamise standardvormidega (ELT L 302, 1.11.2006, lk 10).
   
      LISA